Nasususog an kalakawan kan banwaan na ini poon kan 1595 kan uminabot an mga Kastila. Kaidto diit-diit pa sana an tawo igdi. Iba-iba an mga hinalean ninda, may mga Ilokano, Pampango, Pangasinan. Lambang grupo may lider na inaapod na tandis. An kahiwasan kan daga tanayad na patos nin mahibog na kadlagan asin kagogonan. An Salog Angat nabulos na biko-biko pasiring Calumpit kun saen sinasabat an Salog Pampanga asin man an Salog Tabang na sanga sana kaini na naaagi sa tahaw kan Poblacion nabulos pasiring sa Sola kan Manila (Manila Bay), na naagi man sa mga banwaan kan Guiguinto asin Bulacan. An tubig kaining salog inaapod na tabang, o tubig na tabang, boot sabihon.